# Elena Congost Mohedano

Elena Congost Mohedano (Castelldefels, 20 de setembre de 1987) és una atleta catalana de pista T12/B2. Va néixer amb una deficiència visual degenerativa, i és mestra resident a Catalunya. Ha competit als Jocs Paralímpics d'Estiu 2004, 2008, 2012, 2016 i 2024. Va guanyar una medalla d'argent a la cursa de 1500 metres llisos als Jocs del 2012 a Londres, un any després d'haver guanyat la mateixa prova al Campionat del Món d'atletisme IPC. En els Jocs Paralímpics d'estiu de 2016, va guanyar la marató. Als Jocs Olímpics d'Estiu de 2024 va acabar en tercera posició però va ser desqualificada per haver ajudat el seu guia a no caure.

## Personal

Elena Congost va néixer el 20 de setembre de 1987 a Barcelona amb una malaltia visual degenerativa hereditària. La seva visió va començar a deteriorar-se en edat escolar. Actualment és mestra d'escola. El 2011 va guanyar el premi de millor atleta discapacitada femenina al campionat d'esports de Castelldefels. El 2012, va ser receptora d'una beca de 20.000 € del Pla ADOP. El 2013 va compartir una habitació amb Mireia Belmonte com a esportista resident al Centre d'Alt Rendiment (CAR) de Sant Cugat del Vallès i fou premiada amb la medalla de plata del "Real Orden al Mérito Deportivo".

## Atletisme

Congost és atleta discapacitada de classe T12/B2, membre del club atlètic "ISS l'Hospitalet Atletisme" a L'Hospitalet de Llobregat. Al Campionat Mundial IPC del 2002 a França, va acabar setena en salt de llargada F12. El 2003, va ser cinquena als 100 metres i al salt de llargada dels Campionats Europeus d'Atletisme, va guanyar una medalla d'argent als 4×400 metres relleus i un 5è lloc en el salt llargada als Mundials d'Atletisme BSA al Quebec. Va ser setena en la cursa de 200 metres dels Jocs Paralímpics 2004. El 2006, va ser cinquena en la cursa de 800 metres del Campionats Mundials d'Atletisme. El 2007 va acabar tercera 600 metres del 2n Míting Internacional per Atletes Discapacitats. Va competir als Jocs Paralímpics 2008, on va acabar sisena en la cursa de 1.500 metres. El 2011, va acabar tercera en 800 metres T12 dels Mundials d'Atletisme IBSA a São Paulo.
Al Mundial d'Atletisme 2012 va guanyar una medalla de plata en 1.500 metres T12. Amb vint-i-quatre anys va guanyar una medalla de plata a la cursa de 1.500 metres dels Jocs Paralímpics 2012. El juliol de 2013 va participar en el Campionats de Món d'Atletisme IPC.
En els Jocs Paralímpics d'estiu de 2016, va guanyar la medalla d'or en la marató. Als Jocs Olímpics d'Estiu de 2024 va acabar en tercera posició però va ser desqualificada per haver ajudat el seu guia, Mia Carol, a no caure.

## Referències

* 1 2 NacióDigital. «Elena Congost aconsegueix l'or a la marató dels Jocs Paralímpics | NacióDigital». [Consulta: 4 novembre 2021].
* 1 2 RIVERA, ALMUDENA. «El Comité Paralímpico Español pedirá a World Para Athletics el bronce para Elena Congost» (en castellà), 09-09-2024. [Consulta: 9 setembre 2024].
* 1 2 3 4 5 6 7 «Biografías» (en spanish). Comité Paralímpico Español, 2012. Arxivat de l'original el 6 de desembre 2013. [Consulta: 3 juny 2013].
* 1 2 3 4 5 6 7 8 «Informes de los juegos paralímpicos Pekín 2008 — Portal del Consejo Superior de Deportes» (en castellà). Csd.gob.es. Arxivat de l'original el 27 de desembre 2013. [Consulta: 8 juliol 2013].
* 1 2 Mujerhoy.com. «Juegos Paralímpicos. Elena Congost, plata en Londres, la fuerza del optimismo» (en spanish). Mujerhoy.com, 04-09-2012. Arxivat de l'original el 2013-12-02. [Consulta: 8 juliol 2013].
* ↑ «Medalla de plata per a Elena Congost als Jocs Paralímpics de Londres'12». Catalonia: Diari de Sabadell, 18-05-2010. [Consulta: 8 juliol 2013].
* 1 2 «Ajuntament Castelldefels». Castelldefels.mobi. Arxivat de l'original el 27 de desembre 2013. [Consulta: 8 juliol 2013].
* ↑ «Becas A Entrenadores Del Plan Adop 2012» (en spanish), 2012. Arxivat de l'original el 14 de maig 2013. [Consulta: 8 juliol 2013].
* ↑ «La compañera de habitación de Melani Costa» (en castellà). MARCA.com, 28-07-2013. [Consulta: 12 agost 2013].
* ↑ «Cuatro hospitalenses en los Juegos Paralímpicos de Londres». Elperiodico.com. [Consulta: 25 desembre 2013].
* ↑ «1. EPC European Championships Athletics». CSTPS, 2005. Arxivat de l'original el 29 de desembre 2013. [Consulta: 8 juliol 2013].
* ↑ «Real Federación Española de Atletismo» (en castellà). Rfea.es. Arxivat de l'original el 21 de juliol 2015. [Consulta: 8 juliol 2013].
* ↑ EFE. «Elena Congost, plata en los 1.500» (en spanish). Teinteresa.es, 04-09-2012. [Consulta: 8 juliol 2013].
* ↑ «Elena Congost, plata en los 1.500» (en castellà). Deportes.terra.es, 31-05-2012. Arxivat de l'original el 2013-12-26. [Consulta: 8 juliol 2013].
* ↑ «Atletas ciegos preparan en Logroño su participación en Londres 2012 — Web de la ONCE» (en castellà). Once.es, 16-09-2008. [Consulta: 23 novembre 2013].